Θεατρική παράσταση "Η λέξη πρόοδος στο στόμα της μητέρας μου ηχούσε πολύ φάλτσα" 15/11-29/12
2024-11-29 20:00 - 21:45, 2024-11-30 20:00 - 21:45 (Asia/Nicosia) | Θέατρο ΘΟΚ, Grigori Afxentiou 9, Λευκωσία, Λευκωσία, 1096
Η Κεντρική Σκηνή του ΘΟΚ παρουσιάζει από τις 15 Νοεμβρίου 2024 το έργο του Ματέι Βιζνιέκ Η λέξη πρόοδος στο στόμα της μητέρας μου ηχούσε πολύ φάλτσα σε σκηνοθεσία Βαρνάβα Κυριαζή.
Μια διαμελισμένη οικογένεια που προσπαθεί να επουλώσει τις πληγές της. Η Μητέρα και ο Πατέρας –και οι δύο φυγάδες της θηριωδίας ενός πολέμου, και οι δύο πρόσφυγες– επιστρέφουν στο καμένο, ρημαγμένο σπίτι τους. Μόνιμή τους αγωνία είναι να βρεθεί ό,τι απέμεινε από τον νεκρό γιο τους. Ο τελευταίος καλείται στον κόσμο τους ως νεκροζώντανη παρουσία, φορέας των συμβάντων στα πεδία των μαχών της Ιστορίας, ενώ η κόρη τους πασχίζει να επιβιώσει στα χαρακώματα των πεζοδρομίων της παραπαίουσας Ευρώπης. Και γύρω τους ένα αναγνωρίσιμο ψηφιδωτό από επικίνδυνους όσο και γελοίους ανθρώπους που προκαλούν την ηθική της κοινωνίας. Ένας κόσμος που ασφυκτιά και ξεψυχά λίγο λίγο μέσα στα εθνικά και κοινωνικά ρήγματα, που κατακερματίζεται από την κατάρρευση των αξιών, την οικονομική εκμετάλλευση και την έλλειψη ανθρωπιάς, αλλά και ένας κόσμος που εμπεριέχει τη λύτρωση, αφού ακροβατεί ανάμεσα στην καταστροφή και στην αποκατάσταση.
Ο Ματέι Βιζνιέκ, ένας από τους πιο γνωστούς και πολυπαιγμένους σύγχρονους συγγραφείς της Ρουμανίας, αναπτύσσει πότε με δραματικό τρόπο και πότε με γενναίες δόσεις χιούμορ μια βασανιστικά επίκαιρη ιστορία για την απώλεια και το πένθος, τον ξεριζωμό, το δράμα της προσφυγιάς, την επιστροφή στις πατρογονικές εστίες, τον αγώνα για επιβίωση και καλύτερη ζωή.
Ο καταξιωμένος σκηνοθέτης Βαρνάβας Κυριαζής ζωντανεύει για πρώτη φορά στη σκηνή του ΘΟΚ τη διεισδυτική και απογυμνωμένη γλώσσα του Γαλλορουμάνου συγγραφέα, μεταφέροντας το ιδιαίτερο σκηνικό παιχνίδι μεταξύ ζωντανών και νεκρών, ποίησης και πεζότητας, ρεαλισμού και σουρεαλισμού, για να μας υπενθυμίσει τη σημασία της συνεχούς διαπραγμάτευσής μας με τον τόπο της μνήμης. Αρωγός του τα σπουδαία μουσικά θέματα του Μιχάλη Χριστοδουλίδη και ένα δουλεμένο σύνολο ηθοποιών και άλλων συντελεστών.
Παραστάσεις
Λευκωσία | Κεντρική Σκηνή, «Αίθουσα Εύης Γαβριηλίδης»
Από 15 Νοεμβρίου 2024
κάθε Παρασκευή, Σάββατο, στις 20:00 και Κυριακή στις 18:00
Περιοδεία
Πάφος: Μαρκίδειο Θέατρο Πάφου | Σάββατο 4 Ιανουαρίου 2025 στις 20:30
Λάρνακα: Δημοτικό Θέατρο Λάρνακας «Γ. Λυκούργος» | Παρασκευή 10 Ιανουαρίου 2025 στις 20:30
Λεμεσός: Θέατρο Ριάλτο | Τετάρτη 15 Ιανουαρίου 2025 στις 20:30

PREMIERE 3 με την Σ.Ο.Κ. 29/11
2024-11-29 20:30 | Δημοτικό Θέατρο Γ. Λυκούργος, Leonida Kioupi 128, Λάρνακα, Λάρνακα, 6021
Υπό την αριστοτεχνική διεύθυνση της Ζωής Ζενιώδη, η Συμφωνική Ορχήστρα Κύπρου παρουσιάζει τέσσερα συναρπαστικά έργα, συνθετών που αναγνωρίστηκαν ως νεαρές ιδιοφυΐες: Wolfgang Amadeus Mozart, Frédéric Chopin και Felix Mendelssohn!
Η συναυλία ξεκινά με τη δραματική Εισαγωγή από την όπερα Don Giovanni του Mozart. Ακολουθεί το γοητευτικό και δεξιοτεχνικό Rondo για πιάνο και ορχήστρα του Αυστριακού συνθέτη. Μετά την ακρόαση των Παραλλαγών του 17χρονου Chopin στο «Là ci darem la mano» για πιάνο και ορχήστρα ο Schumann αναφώνησε «Βγάλτε τα καπέλα σας, κύριοι, μια ιδιοφυΐα!»! Το έργο αποτελεί πραγματικά μια εκθαμβωτική επίδειξη λυρικής ομορφιάς και τεχνικής δεξιοτεχνίας. Η Ορχήστρα με μεγάλη χαρά θα μοιραστεί τη σκηνή με τον φημισμένο πιανίστα Paolo Restani, έναν αληθινό αριστοτέχνη του πιάνου, ως τον σολίστ και στα δύο αυτά εντυπωσιακά έργα. Tη μαγευτική αυτή μουσική βραδιά θα ολοκληρώσει η παλλόμενη και ειδυλλιακή Συμφωνία αρ. 4 του Mendelssohn, γνωστή ως «Ιταλική», ένα έργο που ξεχειλίζει από χαρά και τη ζεστασιά της Μεσογείου.

Θεατρική Παράσταση «Το Λιοντάρι του Χειμώνα» 29/11
2024-11-29 20:30 - 22:30, 2024-11-30 20:30 - 22:30 | Αίθουσα Καστελλιώτισσα, Αγίου Μάρωνα, Λευκωσία, Πύλη Πάφου, 1010, Κύπρος
Το θεατρικό έργο του James Goldman «Το Λιοντάρι του Χειμώνα», που του απέφερε Όσκαρ Σεναρίου στην κινηματογραφική του εκδοχή, παρουσιάζει τη βασιλική οικογένεια της Αγγλίας την Παραμονή Χριστουγέννων του 1183. Ίσως για αυτή τη μεσαιωνική οικογένεια (του Ριχάρδου του Λεοντόκαρδου), το επίθετο «δυσλειτουργική» να είναι πολύ ήπιο…
Χριστούγεννα 1183. Στο Γαλλικό κάστρο στο Σινόν, του Ερρίκου Β’ Βασιλιά της Αγγλίας (Οίκος των Ανζού), καταφθάνει η σύζυγός του, Ελεονώρα της Ακουιτανίας, την οποία έχει φυλακισμένη από το 1173. Μια σειρά από διαβολές και μηχανορραφίες αρχίζει μεταξύ των δυο τους, αλλά και των τριών επιζώντων γιων τους, Ριχάρδου, Γοδεφρείδου και Ιωάννη, καθώς και του καλεσμένου της Χριστουγεννιάτικης αυλής τους, Φίλιππου Β’ Αυγούστου, Βασιλιά της Γαλλίας (και γιος του πρώην συζύγου της Ελεονώρας, Λουδοβίκου Ζ’ της Γαλλίας). Η ετεροθαλής αδερφή του Φιλίππου, Αλίκη, η οποία έχει «συμφωνηθεί» για τον Ριχάρδο από την ηλικία των οκτώ, είναι πια ερωμένη του Ερρίκου!
Στο Χριστουγεννιάτικο τραπέζι της αδυσώπητης αυτής διαπραγμάτευσης είναι τρία «έπαθλα»: το στέμμα της Αγγλίας για τον διάδοχο βασιλιά, η κληρονομιά της Γαλλικής γης και το χέρι της Αλίκης. Μα πάνω από όλα, μέσα σε αυτό το κάστρο και μέσα στον καθένα τους, διαπραγματεύονται η αντιζηλία, η προδοσία, η εκδίκηση και τα αιώνια παιδικά τραύματα…
Στην μεσαιωνική αίθουσα Καστελλιώτισσα θα παρακολουθήσουμε αυτό το χειμώνα τη δραματική αναπαράσταση της ιστορίας. Το οσκαρικό κείμενο μετέφρασε και σκηνοθέτησε ο Ανδρέας Αραούζος, την πρωτότυπη μουσική συνθέτει ο Δημήτρης Ζαχαρίου, ενώ τον μοναδικό χώρο φωτίζει ο Νίκος Μυλωνάς και τον ντύνει, όπως και τους ηθοποιούς, ο Γιώργος Γιάννου. Τη βασιλική οικογένεια ενσαρκώνουν οι Βαρνάβας Κυριαζής, Αννίτα Σαντοριναίου, Μιχάλης Καζάκας, Αντρέας Δανιήλ, Μιχάλης Αναγιωτός, Άνθη Κάσινου και Νίκος Κοσώνας.
Παρασκευή 29 Νοεμβρίου, Αίθουσα Καστελλιώτισσα, Παλαιά Λευκωσία, 20:30.
Παραστάσεις: κάθε Παρασκευή, Σάββατο στις 20:30 και Κυριακή στις 18:30.
Κυριακή 05 Ιανουαρίου, Παττίχειο Θέατρο Λεμεσού, 18:00.
ΤΙΜΕΣ ΕΙΣΙΤΗΡΙΩΝ
€18 κανονικό
€15 για συνταξιούχους, φοιτητές, ηθοποιούς με παρουσίαση ταυτότητας στο ταμείο
ΠΡΟΠΩΛΗΣΗ ΕΙΣΙΤΗΡΙΩΝ
www.ticketmaster.cy / Καταστήματα ACS Courier

Έκθεση "Η τέχνη στη δημοκρατία"
2024-11-30, 2024-12-01 | Παλιό Δημαρχείο Λευκωσίας, Konstantinou Palaiologou, Λευκωσία, Λευκωσία, 1011
Με τίτλο «Η τέχνη στη δημοκρατία», μια επερχόμενη έκθεση που διοργανώνεται από το Ευρωπαϊκό Κοινοβούλιο θα παρουσιαστεί σύντομα στη Λευκωσία. Τα εγκαίνιά της τη Δευτέρα στο παλιό Δημαρχείο Λευκωσίας στην πλατεία Ελευθερίας, θα εγκαινιάσει ο Πρόεδρος της Δημοκρατίας Νίκος Χριστοδουλίδης.
Αφού ταξίδεψε από τις Βρυξέλλες και το Στρασβούργο, η έκθεση θα προσγειωθεί τώρα στην κυπριακή πρωτεύουσα, όπου θα εκτεθεί μέχρι τις 29 Ιανουαρίου, με την υποστήριξη του «Λευκωσία 2030». Η έκθεση παρουσιάζει «τον αγώνα για δημοκρατικές αξίες μέσα από τα μάτια σύγχρονων Ευρωπαίων καλλιτεχνών».
Σύντομα θα παρουσιαστούν στη Λευκωσία και έργα τέχνης από τη Συλλογή Σύγχρονης Τέχνης του Ευρωπαϊκού Κοινοβουλίου, η οποία δραστηριοποιείται από το 1980 και εγκαινιάστηκε από τη Simone Veil, την πρώτη πρόεδρο του άμεσα εκλεγμένου Ευρωπαϊκού Κοινοβουλίου. Η συλλογή περιλαμβάνει πάνω από 500 έργα τέχνης που αντικατοπτρίζουν το σύνθημα της Ευρώπης «Ενωμένοι στην πολυμορφία». Κάθε χρόνο, η συλλογή μεγαλώνει, αποτελώντας μέρος της πολιτιστικής κληρονομιάς και ταυτότητας της Ευρώπης.
Μια επιλογή έργων θα συμπεριληφθεί στην έκθεση της Λευκωσίας, η οποία χωρίζεται σε επτά θεματικές ενότητες που προσεγγίζουν το θέμα της «δημοκρατίας» από διαφορετικές οπτικές γωνίες. Τα έργα τέχνης απαντούν σε ερωτήματα όπως: Τι είναι η δημοκρατία; Γιατί η Ευρωπαϊκή Ένωση ιδρύθηκε πάνω σε αυτήν; και Ποιες είναι οι δημοκρατικές αξίες της Ευρώπης;
Η έκθεση θα παραμείνει εκτεθειμένη καθ’ όλη τη διάρκεια των Χριστουγέννων, προσκαλώντας τους θεατές να μελετήσουν τα έργα τέχνης και να θέσουν ερωτήματα για τη δημοκρατία στη δική τους ζωή και κοινωνία, προκαλώντας διάλογο και ενθαρρύνοντας την ενεργό συμμετοχή των πολιτών.
18 Νοεμβρίου 2024 – 29 Ιανουαρίου 2025. Παλιό Δημαρχείο Λευκωσίας, Λευκωσία.
https://art-collection.europarl.europa.eu/el/exhibitions/art-in-democracy/

Mindset TALKS Vol. 7
2024-11-30 - 2024-12-01 | Πολυχώρος Αττικόν, Evagora Pallikaridi, Πάφος, Πάφος, 8010
Το μεγαλύτερο συνέδριο προσωπικής και επιχειρηματικής ανάπτυξης έρχεται στην Κύπρο στις 30 Νοεμβρίου & 1 Δεκεμβρίου, το Mindset TALKS Vol. 7 στον Πολυχώρο Αττικόν και την Παλιά Ηλεκτρική στην Πάφο!
Προπώληση Εισιτηρίων: https://bit.ly/GHC-MT7
Θα θέλαμε να ευχαριστήσουμε τους Χορηγούς της Εκδήλωσης
Χρυσός Χορηγός: Ελληνική Τράπεζα
Εκπαιδευτικός Χορηγός: Πανεπιστήμιο Νεάπολις Πάφος
Ασημένιοι Χορηγοί: Helconia Construction & Development, HumanAsset, Γ. Χαραλάμπους, Ahmad Tea
Χάλκινοι Χορηγοί: Aspris Quality Fruits & Vegetables, IPH Iakovos Photiades Group of Companies, Alexandrou Trading Ltd, S.T.C. Cyprofruits Citrus Trading Ltd
Χορηγός Φιλοξενίας: Annabelle Hotel
Στηρίζουν: United Worx Internet Optimization, Red Grass -Communication Design Studio, Marketing – The Social, Eteoklis, Bol -a healthy approach, Οινοποιείο Fikardos, Panis Media και Buy Way 365
Χορηγοί Επικοινωνίας: O Φιλελεύθερος, Φilenews, Άλφα Κύπρου
Σε συνεργασία με το EnavsmaFoundation
Υπό την Αιγίδα του Δήμου Πάφου
Διοργανωτές: Growth Hacking Cyprus & Netcast Zone

Εκθέσεις του μεγάλου Έλληνα ζωγράφου Μάριου Πρασίνου
2024-11-30 10:00 - 13:00 | Μουσείο Χαρακτικής – Χαμπής, Ammochostou 55 - 59, Λευκωσία, Λευκωσία, 1016
Μια έκθεση με έργα του μεγάλου Έλληνα καλλιτέχνη και χαράκτη Μάριου Πρασίνου εγκαινιάζεται τη Δευτέρα 15 Απριλίου στο Δημοτικό Μουσείο Χαρακτικής Χάμπης στη Λευκωσία, με τον επιμελητή της έκθεσης Μάνο Στεφανίδη, ομότιμο καθηγητή του Πανεπιστημίου Αθηνών, να ξεναγεί στην έκθεση.
Στο πλαίσιο της τρέχουσας έκθεσης, η οποία θα διαρκέσει έως το τέλος Δεκεμβρίου, θα πραγματοποιηθούν παράλληλα διάφορες εκδηλώσεις, αρχής γενομένης από ένα τριήμερο εργαστήριο χαρακτικής. Το εργαστήριο, Χειροποίητο χαρτί και έγχρωμες εκτυπώσεις, θα πραγματοποιηθεί από την Τετάρτη έως την Παρασκευή στο μουσείο και απευθύνεται σε εκπαιδευτικούς και σε όσους θέλουν να διευρύνουν τις γνώσεις τους σχετικά με τις τεχνικές της χαρακτικής.
Το τριήμερο εργαστήριο περιλαμβάνει την κατασκευή χειροποίητου χαρτιού, έγχρωμη εκτύπωση exlibris με τη μέθοδο του χαμένου υλικού, κολάζ και εκτύπωση με λινογραφία. Τα εργαστήρια θα πραγματοποιηθούν από τις 16:00 έως τις 20:00 και το κόστος συμμετοχής είναι 30 ευρώ. Οι ενδιαφερόμενοι μπορούν να κλείσουν εισιτήρια αποστέλλοντας ηλεκτρονικό μήνυμα στο info@printmaking.cy.
15 Απριλίου – 28 Δεκεμβρίου.
Τρίτη-Σάββατο: 10:00-13:00 και 18:00-21:00.
Δημοτικό Μουσείο Χαρακτικής Χάμπη, Λευκωσία.
Τηλ: 22-496930

Ομαδική έκθεση The Art of Now
2024-11-30 10:00 - 13:00 | The Edit Gallery, 23 Nicolaou Pentadromos Center 1, Λεμεσός, Αγία Ζώνη, 3026
Η Σύγχρονη Πινακοθήκη Λεμεσού φιλοξενεί την ομαδική έκθεση The Art of Now, στην οποία συμμετέχουν 17 απίστευτοι καλλιτέχνες, μόνιμοι και ειδικά προσκεκλημένοι.
Η έκθεση διερευνά την ταυτότητα, την κληρονομιά και την ανθρώπινη εμπειρία μέσα από διάφορα μέσα όπως η ζωγραφική, η γλυπτική και τα μικτά μέσα. Κάθε έργο λειτουργεί ως αφορμή για συζήτηση, προσκαλώντας τους θεατές να προβληματιστούν πάνω σε πιεστικά πολιτιστικά και κοινωνικά ζητήματα και εξερευνώντας τον εξελισσόμενο ρόλο της τέχνης στη διαμόρφωση της σύγχρονης ζωής.
Ελάτε μαζί μας για να γιορτάσουμε την καινοτομία και τη δημιουργικότητα που καθορίζει τη σύγχρονη τέχνη σήμερα.
The Edit Gallery, Λεμεσός
Διάρκεια της έκθεσης: 29 Νοεμβρίου 2024 – 1 Φεβρουαρίου 2025
Ώρες λειτουργίας: Τετάρτη – Παρασκευή, 15:00 – 19:00, Σάββατο, 10:00 – 13:00.
Περισσότερες πληροφορίες: https://www.theeditgallery.com/exhibitions/the-art-of-now/

Γέφυρα ειρήνης
2024-11-30 11:00 - 12:30 | CVAR – Severis Foundation, Ermou 285, Λευκωσία, Λευκωσία, 1017
Η εκδήλωση θα ξεκινήσει με μια ξενάγηση που θα παρουσιάσει εκθέματα από τη συλλογή του μουσείου που σχετίζονται με τις περιόδους ειρηνικής συνύπαρξης των διαφορετικών λαών στο νησί. Μέσα από τη διαδραστική αλληλεπίδραση με τα εκθέματα, τα παιδιά θα μπορέσουν να κατανοήσουν πώς διαφορετικές πολιτιστικές και κοινωνικές δυνάμεις συνέβαλαν στη δημιουργία μιας πιο ειρηνικής κοινωνίας στην Κύπρο. Τα παιδιά θα εξετάσουν αντικείμενα, έγγραφα και έργα τέχνης που αντικατοπτρίζουν σημαντικές στιγμές στην ιστορία της Κύπρου. Κατά τη διάρκεια της ξενάγησης, ένας μουσειοπαιδαγωγός θα ηγηθεί μιας συζήτησης σχετικά με τις ιδέες που κρύβονται πίσω από τα εκθέματα και πώς σχετίζονται με την έννοια της ειρήνης και της συνύπαρξης.
Στη συνέχεια, τα παιδιά θα λάβουν μέρος σε μια δημιουργική δραστηριότητα κατά την οποία θα κατασκευάσουν τη δική τους “γέφυρα ειρήνης”, χρησιμοποιώντας μια ποικιλία απλών υλικών τέχνης για να δημιουργήσουν κατασκευές που αντιπροσωπεύουν τη δική τους ερμηνεία της ειρήνης.
Η ημερομηνία διεξαγωγής της εκδήλωσης είναι: 30 Νοεμβρίου 2024.
Ηλικία: 6-12 ετών
Κόστος συμμετοχής: 10 ευρώ ανά παιδί
Πληροφορίες και κρατήσεις: 22300991.
Η εκδήλωση υποστηρίζεται από την ΟΠΑΠ Κύπρου.

RE-Merry Christmas Χριστουγεννιάτικη αγορά
2024-11-30 11:00 - 2024-12-01 19:00 | Poseidonia Beach Hotel, B1 25 Amathus Avenue, Λεμεσός, Άγιος Τύχωνας, 4532
Μετά την επιτυχία της πρώτης έκδοσης του RE-Merry Christmas, η Πράσινη Επιτροπή ανανεώνει τη δέσμευσή της προς το περιβάλλον και την κοινότητα αυτή την εορταστική περίοδο με τη δεύτερη έκδοση του RE-Merry Christmas – The Other Market.
Η βιωσιμότητα και η κοινωνική ευθύνη βρίσκονται στο επίκεντρο. Αυτές τις ημέρες, η Πράσινη Επιτροπή του Poseidonia Beach Hotel θα διοργανώσει και πάλι μια φιλική προς το περιβάλλον χριστουγεννιάτικη αγορά.
Πρόκειται για μια δωρεάν εκδήλωση που προωθεί τη βιωσιμότητα με στόχο την προώθηση ηθικών προϊόντων, βρώσιμων τοπικών προϊόντων και χειροποίητων χειροτεχνιών. Αυτό σημαίνει ότι μπορείτε να κάνετε τις αγορές σας με “καθαρή και πράσινη” συνείδηση.
Κάθε πωλητής επιλέγεται προσεκτικά ώστε να πληροί τα κριτήρια βιωσιμότητας της χριστουγεννιάτικης αγοράς. Αυτή η διαδικασία επιλογής είναι εγγυημένη από τον διοργανωτή.
Οι χειροτέχνες και οι γυναίκες θα πωλούν τα προϊόντα τους, όπως κοσμήματα, καλλυντικά, ρούχα ή λιχουδιές που είναι ηθικά κατασκευασμένα, ανακυκλωμένα ή επαναχρησιμοποιήσιμα.
Η αγορά θα περιλαμβάνει επίσης πράσινες πρωτοβουλίες, παρουσιάσεις και δραστηριότητες από ειδικούς στον τομέα αυτό.

Η 6η παγκύπρια γιορτή Μανιταριού
2024-11-30 11:00 - 2024-12-01 20:00 | Εκκλησία Αγίου Αντωνίου, XX84+FGQ, Spilia, Λευκωσία, Σπήλια, 2841
Η γνωστή σε όλους μας Γιορτή του Μανιταριού, διοργανώνεται ετήσια στα Σπήλια και αγκαλιάστηκε από τον κόσμο της Κύπρου, ο οποίο κατακλύζει κάθε χρόνο το χωριό! Το φεστιβάλ κατάφερε επίσης να κατακτήσει το παγκόσμιο ρεκόρ για τη μεγαλύτερη τηγανιά σωτέ μανιταριών με συνολικό βάρος τα 1210 κιλα!
Η φετινή διοργάνωση ανήκει στο Κοινοτικό Συμβούλιο Σπηλιών και θα πραγματοποιηθεί το σαββατοκύριακο 30 Νοεμβρίου και & 1 Δεκεμβρίου 2024 από τις 11 π.μ. – 20:00 μ.μ.
Περισσότερες πληροφορίες σύντομα!

Mindset Talk
2024-11-30 14:00 - 19:00 | Πολυχώρος Αττικόν, Evagora Pallikaridi, Πάφος, Πάφος, 8010
Το Mindset Talks 7 θα αποτελέσει το μεγαλύτερο συνέδριο αυτοβελτίωσης και επιχειρηματικής ανάπτυξης που έγινε ποτέ στην Κύπρο, στα Ελληνικά! Πρόκειται για μια διήμερη εκδήλωση, που θα πραγματοποιηθεί σε 2 αίθουσες ταυτόχρονα (στον Πολυχώρο Αττικό και την Παλιά Ηλεκτρική) στην Πάφο, με συνολικά 44 Παρουσιάσεις. Το Mindset Talks 7, θα είναι μια ολιστική Οπτικοακουστική εμπειρία με εξαιρετικές Παρουσιάσεις, Μουσική και άλλες παράλληλες Διαδραστικές δραστηριότητες.

Larnaca Christmas Land
2024-11-30 14:00 - 23:00 | Πλατεία Ευρώπης, Athenon 6, Λάρνακα, Λάρνακα, 6023
Ετοιμαστείτε να μπείτε σε έναν κόσμο γιορτινής μαγείας, καθώς το Larnaca ChristmasLand ανοίγει τις πύλες του, εγκαινιάζοντας την εορταστική περίοδο στην Κύπρο! Από την Παρασκευή 25 Οκτωβρίου έως τις 6 Ιανουαρίου 2025, η Πλατεία Ευρώπης στη Λάρνακα μεταμορφώνεται σε ένα μαγευτικό Χριστουγεννιάτικο σκηνικό, έτοιμο να υποδεχτεί οικογένειες, φίλους και όλους όσους θέλουν να νιώσουν τη χαρά των γιορτών.
Χριστούγεννα σημαίνουν να είμαστε μαζί, να ανταλλάσσουμε δώρα και να γιορτάζουμε το πνεύμα της αγάπης και της ευτυχίας. Το Larnaca ChristmasLand ενσαρκώνει όλα αυτά, προσφέροντας μια μαγική εμπειρία για όλους. Με συναρπαστικές δραστηριότητες, λαχταριστές λιχουδιές, ζωντανές παραστάσεις και παιχνίδια, υπόσχεται διασκέδαση για επισκέπτες κάθε ηλικίας. Είτε είστε παιδί είτε νέοι στην καρδιά, αυτή η γιορτινή όαση είναι ο ιδανικός προορισμός για να νιώσετε τη ζεστασιά και τη χαρά των Χριστουγέννων.
Πλέον στη τρίτη χρονιά του, το Larnaca ChristmasLand έχει γίνει μια αγαπημένη παράδοση, με ντόπιους και επισκέπτες να ανυπομονούν για την επιστροφή του. Η επιτυχία των προηγούμενων χρόνων ενέπνευσε τους διοργανωτές να δημιουργήσουν κάτι ακόμα πιο εντυπωσιακό φέτος, με το Παραμυθένιο Χωριό να υπόσχεται νέες εκπλήξεις και μια ατμόσφαιρα που θα σας μείνει αξέχαστη.
Η εορταστική περίοδος ξεκινά επίσημα στη Λάρνακα στις 25 Οκτωβρίου! Σημειώστε την ημερομηνία και ελάτε να γιορτάσουμε μαζί στην Πλατεία Ευρώπης. Μείνετε συντονισμένοι για περισσότερες συναρπαστικές ανακοινώσεις όσο μετράμε αντίστροφα για τα Χριστούγεννα!

Unplugged Art Night: A Journey of Self-Discovery Through Art Journaling
2024-11-30 15:00 - 17:30 | Νεφέλες: Κέντρο Εικαστικής Θεραπείας, Metochiou 38Ε, Λευκωσία, Λευκωσία, 1101
Απομακρυνθείτε από την οθόνη του κινητού σας και επανασυνδεθείτε με τον εαυτό σας σε μια νύχτα δημιουργικότητας
Ελάτε μαζί μας σε μια άνετη βραδιά καλλιτεχνικών ημερολογίων υπό το φως των κεριών, όπου θα αφήσουμε τα τηλέφωνά μας και θα εξερευνούμε ένα χαλαρωτικό, πρακτικό ταξίδι αυτοέκφρασης. Αυτός είναι ένας χώρος για να ρίξετε ρυθμούς, να συνδεθείτε με τη δημιουργικότητά σας, χωρίς ψηφιακούς περισπασμούς. Μέσα από καθοδηγούμενες ασκήσεις καλλιτεχνικού ημερολογίου, θα αξιοποιήσουμε τη δύναμη της δημιουργικής έκφρασης ως μέσο για αυτοανακάλυψης και ψυχική ευεξίας.
Τι να περιμένεις:
Art Journaling for the Soul: Οι καθοδηγούμενες οδηγίες (prompts) και τα μεικτά υλικα΄που θα έχετε στη διάθεση σας θα σάς βοηθούν να εκφραστείτε συναισθηματικά να απελευθερώσετε το άγχος σας και να εξερευνήσετε το εσωτερικό σας τοπίο ασφαλές, άνετο, υποστηρικτικό περιβάλλον.
Σύνδεση με άλλα άτομα: Μια κοινή εμπειρία δημιουργικότητας και υποστήριξης όπου θα μοιραστείτε ένα χώρο δημιουργικότητας και χαλάρωσης ανακαλύπτοντας νέες φιλίες.
Ατμόσφαιρα: Με χαλαρωτική μουσική, απαλό φωτισμό και όλα τα υλικά τέχνης που θα χρειαστείτε, βυθιστείτε σε έναν χώρο που έχει σχεδιαστεί για να σας βοηθήσει να χαλαρώσετε και να νιώσετε σαν στο σπίτι σας.
Προαιρετικά: Φέρτε μια πρόταση βιβλίου που θα θέλατε να ανταλλάξετε με άλλους!
Στο τέλος θα έχετε αποκτήσει ένα ημερολόγιο γεμάτο ιδέες και νέα ξεκινήματα, μια καρδιά γεμάτη ηρεμία και μια κοινότητα νέων φίλων!!
⭒Όλα τα υλικά περιλαμβάνονται
⭒Δεν απαιτούνται καλλιτεχνικές γνώσεις
⭒30 Noεμβρίου, 15:00-17:30 στις Nεφέλες
Περιορισμένες διαθέσιμες θέσεις—ασφαλίστε τη θέση σας για μια μεταμορφωτική βραδιά τέχνης και σύνδεσης! Για πληροφορίες και κρατήσεις μπορείτε να καλείτε στο 96586535- Λένια

Πάρτι σε στυλ 70's - 80's
2024-11-30 16:00 | Jubilee Hotel, E910, Prodromos, Λευκωσία, Τρόοδος, 4840
Η ζωντανή 70’s rock μπάντα που αποτελείται από τους Εμμανουήλ Βουράκη (φωνή και κιθάρα), Σάββα Πολυβίου (μπάσο) και Όμηρο Μιλτιάδους (ντραμς) θα ερμηνεύσει όλα τα καλύτερα 70’s rock και blues τραγούδια σας. Το πάρτι θα συνεχιστεί από τον δημοφιλή DJ Claudio, παίζοντας τα αγαπημένα σας κλασικά disco κομμάτια από τις δεκαετίες του ’70 και του ’80!
Σάββατο, 30 Νοεμβρίου:
– 16:00 – 18:00 Μπάρμπεκιου (νόστιμα κρεατικά και χορτοφαγικά πιάτα)
– 19:00 Άνοιγμα του μπαρ
– 19:30 – 21:30 Ζωντανή μουσική από ροκ συγκρότημα της δεκαετίας του ’70
– 21:30 – 00:30: DJ Claudio (70’s και 80’s).
Τα εισιτήρια για το πάρτι που περιλαμβάνει φαγητό και μπαρ είναι 40 ευρώ. Εάν επιθυμείτε, μπορείτε να κλείσετε δωμάτιο σε ξενοδοχείο και να διανυκτερεύσετε, παρακαλούμε καλέστε στο 99658888 / 25420107 για το κόστος και τις τιμές.
Ο ενδυματολογικός κώδικας σε στυλ 70’s και 80’s δεν είναι υποχρεωτικός αλλά ευπρόσδεκτος!
Το ζευγάρι που θα ντυθεί και θα χορέψει καλύτερα θα λάβει δωρεάν δωμάτιο για δύο άτομα!
Ηλεκτρονικά εισιτήρια για το πάρτι: https://www.ticketmaster.cy/

Jan Blomqvist @ HANGAR, ETKO
2024-11-30 18:00 | Hangar – ETKO, ETKO, 31 Tsiflikoudia, Λεμεσός, Λεμεσός, 3045
Σημειώστε την ημερομηνία! Στις 30 Νοεμβρίου, το Hangar στο ETKO (στην Λεμεσό), είναι το μέρος που πρέπει να βρίσκεστε για μια συναρπαστική βραδιά μουσικής. Οι Beat Inside, Gio και Repitt θα ανεβάσουν τους ρυθμούς, προετοιμάζοντας το έδαφος για τον headliner μας, τον Jan Blomqvist σε ζωντανή εμφάνιση.
Ο Jan Blomqvist δεν είναι ο τυπικός DJ. Είναι μουσικός, τραγουδιστής και παραγωγός, που ανεβάζει τη ηλεκτρονική μουσική σε άλλο επίπεδο με τις ζωντανές του εμφανίσεις. Έχοντας παίξει σε τεράστια φεστιβάλ όπως το Coachella και το Burning Man, έρχεται τώρα να φέρει τα απίστευτα ηχηοτοπία του στη Λεμεσό για μια και μοναδική βραδιά. Ετοιμαστείτε για αληθινά όργανα, πλούσιες μελωδίες και μια ατμόσφαιρα πέρα από κάθε φαντασία.
Πάρτε τους φίλους σας και μην χάσετε αυτή την αξέχαστη βραδιά με κορυφαία κυπριακά και διεθνή ταλέντα στο Hangar! Η εκδήλωση ξεκινά στις 6 μ.μ.
Παρακαλούμε να έχετε υπόψη σας ότι δεχόμαστε μόνο ανέπαφες πληρωμές, οπότε μπορείτε να πληρώσετε με την πιστωτική σας κάρτα ή με συσκευές που υποστηρίζουν ανέπαφες συναλλαγές.

Πολιτιστικός Χειμώνας Δήμου Αγίας Νάπας 2024 – 2025
2024-11-30 19:30 - 23:00 | Αίθουσα Εκδηλώσεων – Δημαρχείο Αγίας Νάπας, Αγία Νάπα, Αμμόχωστος, Αγία Νάπα, 5330, Κύπρος
Ο Δήμος Αγίας Νάπας για μια ακόμα χρονιά έχει ετοιμάσει και παρουσιάζει μια σειρά από πολιτιστικές δράσεις στο πλαίσιο του Πολιτιστικού Χειμώνα 2024-2025. Στην παρούσα φάση οι εκδηλώσεις καλύπτουν την περίοδο 14 Νοεμβρίου – 19 Δεκεμβρίου 2024, ενώ ήδη προγραμματίζονται δράσεις και για τον Ιανουάριο – Μάρτιο 2025, οι οποίες θα ανακοινωθούν το επόμενο διάστημα.
Οι πολιτιστικές εκδηλώσεις αρχίζουν την Πέμπτη 14 Νοεμβρίου 2024, με την εκδήλωση «Ελληνική και Ξένη Jazz» από το Jazzy Duo, το οποίο αποτελείται από τους καλλιτέχνες Αιμίλιο Καλλινίκου και Χρίστο Αλεξάνδρου.
Η εκδήλωση θα πραγματοποιηθεί στο χώρο υποδοχής του Δημοτικού Μεγάρου Αγίας Νάπα, με το Δήμο να καλωσορίζει του παρευρισκόμενους με μικρή δεξίωση, η οποία θα περιλαμβάνει κρασί, ξηρούς καρπούς και κυπριακά εδέσματα.
Μέσω του Χειμερινού Πολιτιστικού Προγράμματος Εκδηλώσεων στόχος του Δήμου είναι να προβάλει στους ντόπιους και κυρίως στους ξένους επισκέπτες, οι οποίοι διαμένον στην πόλη τη χειμερινή περίοδο, μέσω των καλλιτεχνικών δημιουργιών και παραγωγών τον Κυπριακό Πολιτισμό και τις παραδόσεις του τόπου μας, συμβάλλοντας παράλληλα στην αναβάθμιση του τουριστικού προϊόντος της περιοχής.
Οι εκδηλώσεις θα διεξάγονται ημέρα Πέμπτη, στην αίθουσα εκδηλώσεων του Δήμου, η ώρα 19:30 και η είσοδος για το κοινό είναι ελεύθερη.

Εκστρατεία Καθαριότητας και Περιποίησης Πάρκου Λυμπιών
2024-12-01 10:00 | Κυκλικός κόμβος Λυμπιών, Λευκωσία, Λύμπια, 2566
Συμμετέχουμε ενεργά στην καθαριότητα του δημοτικού μας διαμερίσματος!

Παιδικό Παζαρακί Δημοτικού Σxoλείου Αραδίππου Ε
2024-12-01 10:00 - 13:00 | Πάφος
Αγαπητοί γονείς,
Σας προσκαλούμε στο Παιδικό Παζαράκι που θα πραγματοποιηθεί την Κυριακή 1η Δεκεμβρίου στο Ε’ Δημοτικό Αραδίππου όπου τα παιδιά θα έχουν την ευκαιρία να αγοράσουν παιδικά μεταχειρισμένα αντικείμενα (παιχνίδια, βιβλία, ρούχα κλπ).
Αντικείμενα προς πώληση:
– παιχνίδια (επιτραπέζια, lego, playmobil, dinosaurs, robots)
– συλλεκτικές κάρτες (πόκεμον, ποδοσφαιριστών)
– κούκλες
– βιβλία/παραμύθια
– χειροτεχνίες παιδικές
– γραφική ύλη (ημερολόγια, βιβλία ζωγραφικής, κασετίνες)
– μουσικά όργανα
– skateboards/rollerskates
– αποκριάτικες στολές/στολές ηρώων
– παιδικά ρουχα
-Σνακ κ ποτά διαθέσιμα προς πώληση
-Μουσική
-Δωρεάν tattoo
-Γωνιά ζωγραφικής
Για πληροφορίες επικοινωνήστε με την Μαργαρίτα στο τηλ. 99555886

Hiking at Platy Valley
2024-12-01 10:00 - 15:00 | Καμινάρια, Καμινάρια, Λεμεσός, Καμινάρια, 4843
Τι να περιμένετε :
• Μια ειδικά σχεδιασμένη Vounisious διαδρομή !
• Περπάτημα σε φθινοπωρινό τοπίο
• Διάλειμμα στον εκδρομικό χώρο Κομιτιτζί
• Περπάτημα δίπλα από τον ποταμό Διάριζο
• Σημεία θέας
• Υπάρχει περίπτωση να δούμε Αγρινά
Στοιχεία Διαδρομής:
• 100% χώμα
• Βαθμός δυσκολίας: 4/6
• Απόσταση: 15 χιλιόμετρα περίπου
• Διάρκεια: 5:00 ώρες περίπου
• Τύπος διαδρομής: Κυκλική
Συνιστώμενος εξοπλισμός:
• Καπέλο
• Μακρύ παντελόνι
• Παπούτσια πεζοπορίας
• Ρουχισμός αναλόγως καιρικών συνθηκών
• Μπαστούνια πεζοπορίας
• Μπάρες ενέργειας ή ηλεκτρολύτες
• Σνακ για το διάλειμμα
• Τουλάχιστον 1.5 λίτρο νερό
Σημαντικές πληροφορίες:
• Η ομάδα μας διαθέτει πιστοποιημένο σύνοδο πεζοπορίας
• Η συμμετοχή είναι ΔΩΡΕΑΝ !
Σημείο συνάντησης:
• Παρακαλούμε να είστε στην ώρα σας, στο χωρίο Καμινάρια στις 09:45. Ξεκινάμε στις 10:00!
( Χάρτης: https://bit.ly/Kaminaria )
<>
<>
Στοιχεία Επικοινωνίας :
• +357 96490480 Σταύρος (Viber & WhatsApp)
• vounisious@gmail.com

Blue Heart Foundation - Χριστουγεννιάτικη αγορά Αγάπης
2024-12-01 10:00 - 18:00 | YS Multi stadium, Sfalaggiotissis, Λεμεσός, Άγιος Αθανάσιος, 4105
Το Blue Heart Foundation και οι κυρίες Άννα Νικολαΐδου και Ζέζα Αχιλλέως, σας προσκαλούν σε μια μέρα αγάπης, ανθρωπιάς και προσφοράς.
Κυριακή 1η Δεκεμβρίου 10:00-18:00
YS Mult stadium, Δρόμος Σφαλαγγιωτίσσης Άγιος Αθανάσιος, Λεμεσός
Το εισιτήριο εισόδου αξίας €10 θα συμπεριλαμβάνει καφέ, τσάι και διάφορα εδέσματα. Στην είσοδο, μία ιδιαίτερη έκπληξη θα περιμένει όλους όσους θα παρευρεθούν.
Στην εκδήλωση θα υπάρχει χριστουγεννιάτικη αγορά με κατασκευές, γλυκά, λουλούδια, κοσμήματα ενώ θα γίνει και λοταρία με διάφορα δώρα, ενώ τα παιδιά θα μπορούν να ψυχαγωγηθούν στο γήπεδο με φουσκωτά, τραμπολίνο και άλλα παιχνίδια.
Το Blue Heart Foundation γιορτάζει με τον Νίκο Οικονομόπουλο 1 χρόνο δράσεων
Όλα τα έσοδα από την εκδήλωση θα διατεθούν για την αγορά κουπονιών τροφίμων και ειδών ένδυσης, τα οποία θα διατεθούν σε οικογένειες που τα έχουν απόλυτη ανάγκη.
Οποιεσδήποτε εισφορές είναι ευπρόσδεκτες, όπως και οι δωρεές γλυκών για την αγορά που θα γίνει ή ως δώρο για την κλήρωση.
Κατά τη διάρκεια της εκδήλωσης θα συλλέγονται τρόφιμα και δώρα. Τα δώρα θα πρέπει να παραδίδονται τυλιγμένα και σε αυτά να αναγράφεται το φύλο και η ηλικία του παιδιού στο οποίο μπορεί να δοθεί.
Στην εκδήλωση θα τραγουδήσουν οι Χορωδίες από το Κέντρο Ημέρας «Το Σπίτι του Μάριου» και η χορωδία του λυκείου Αγίου Αντωνίου.
Όλες οι δράσεις, εκπαιδεύσεις και εκδηλώσεις, πραγματοποιούνται με την πολύτιμη αρωγή των υποστηρικτών του Blue Heart: Signet, Island Oil Holdings, Dynatron, Hellenic Bank, Remedica, Meridian, VIA Design Studio, A&P Christofi Bros Constructions, YK Ioannou.

Χριστουγεννιάτικο Παζαράκι Infinity 2024
2024-12-01 10:00 - 18:00 | Ιδιωτικό Φροντιστήριο Infinity, Archiepiskopou Makariou III 7, Λευκωσία, Παλιομέτοχο, 2682
Ετοιμαστείτε για το πιο μαγικό γεγονός της σεζόν! Σας περιμένουμε την 1η Δεκεμβρίου στο Χριστουγεννιάτικο μας Παζαράκι στον εσωτερικό χώρο του Ιδιωτικού Φροντιστηρίου Infinity στο Παλιομέτοχο, Λευκωσία. Ελάτε να νιώσουμε μαζί το πνεύμα των Χριστουγέννων σε μία άκρως χαρούμενη και ζεστή ατμόσφαιρα.
Υποστηρίξτε μικρές επιχειρήσεις και ανακαλύψτε μοναδικά χειροποίητα Χριστουγεννιάτικα δώρα για τους αγαπημένους σας. Το παζαράκι μας θα φιλοξενεί μια μεγάλη ποικιλία προϊόντων, όπως:
Χριστουγεννιάτικα Διακοσμητικά & Στολίδια
Κεριά & Χειροποίητες Κατασκευές
Κοσμήματα & Καλλυντικά
Γλυκά, Φαγητό & Ποτά
Πλεκτά & Κατασκευές
Και πολλά άλλα γιορτινά είδη!
Είτε ψάχνετε για δώρα είτε θέλετε να απολαύσετε το εορταστικό κλίμα, υπάρχει κάτι για όλους!
Φέρτε την οικογένεια και τους φίλους σας για μια ημέρα γεμάτη γιορτινή διασκέδαση, με ζεστό και φιλόξενο χώρο, και μια ειδική γωνιά για παιδιά έξω, για να διασκεδάσουν οι μικροί μας φίλοι.
Μείνετε συντονισμένοι για ενημερώσεις! Θα δημοσιεύουμε περισσότερες πληροφορίες για τους πωλητές και τις συναρπαστικές λεπτομέρειες τις επόμενες μέρες.
Σημειώστε την ημερομηνία και μην χάσετε την ευκαιρία να κάνετε τα Χριστουγεννιάτικα ψώνια σας, υποστηρίζοντας παράλληλα τους τοπικούς πωλητές και απολαμβάνοντας τη ζεστή, εορταστική ατμόσφαιρα!

Χριστουγεννιάτικο Φιλανθρωπικό Παζάρι από το Καταφύγιο Αραδίππου
2024-12-01 10:00 - 18:00 | Πλατεία Κίμωνος, Λάρνακα, Λάρνακα, 6015
Αυτό το Δεκέμβριο, ετοιμαστείτε να ζήσετε τη μαγεία των Χριστουγέννων και την ομορφιά της αλληλεγγύης στο Χριστουγεννιάτικο Φιλανθρωπικό Παζάρι που διοργανώνει το Καταφύγιο Αραδίππου! Το παζάρι θα πραγματοποιηθεί την 1η Δεκεμβρίου από τις 11:00 – 18:00 στην Πλατεία Κίμωνος στις Φοινικούδες.
Η συμμετοχή σας είναι πολύτιμη! Μαζί μπορούμε να κάνουμε τη διαφορά στη ζωή αυτών των αγαπημένων μας τετράποδων φίλων. Εκτός από το shopping, θα έχετε την ευκαιρία να απολαύσετε ωραία μουσική, παιχνίδια και δραστηριότητες για όλη την οικογένεια.
Μην χάσετε την ευκαιρία να ενωθείτε με το καταφύγιο σε αυτή τη γιορτή της αγάπης και της συμπαράστασης.

"Ρούντολφ, Ρούντολφ, είσαι εδώ;": Διαδραστικό χριστουγεννιάτικο παραμύθι για παιδιά
2024-12-01 10:30 - 12:30 | Future Academy of Arts, Ayiou Meletiou 22, Λευκωσία, Λακατάμια, 2331
Το Tμήμα Μουσικής Προπαιδείας παρουσιάζει το διαδραστικό χριστουγεννιάτικο παραμύθι “Ρούντολφ, Ρούντολφ, είσαι εδώ;” που ετοιμάστηκε από τις δασκάλες Έλλη Ρουσή και Σταύρη Μιχαήλ. Ελάτε να περάσουμε ένα όμορφο πρωινό Κυριακής παρέα με:
Χριστουγεννιάτικες Μελωδίες
Μουσικοκινητικές Δραστηριότητες
Παιχνίδια
Εκπλήξεις
[Ένα εργαστήρι ειδικά φτιαγμένο για παιδιά και γονείς].
Κυριακή 1η Δεκεμβρίου
10:30 – 11:15 (Για παιδιά από 6 μηνών μέχρι 2 χρονών)
11:30 – 12:30 (Για παιδιά 3 μέχρι 6 χρονών)
Αίθουσα Εκδηλώσεων Σχολής
Αγίου Μελετίου 22, Αρχάγγελος, 2331
Για εγγραφές και πληροφορίες:
700 888 12
Είσοδος: €12 ανά παιδάκι (Μαζί με γονείς)
Απαραίτητη κράτηση θέσης – Περιορισμένος Αριθμός Θέσεων
Μην το χάσετε! Θα είναι Ρουντολφφφφ φανταστικά!!
Μουσική Προπαιδεία:
Το μάθημα της μουσικής προπαιδείας προσφέρει στα παιδιά τη δυνατότητα να αναπτύξουν τις πρώτες μουσικές τους δεξιότητες και να αναπτυχθούν πνευματικά, συναισθηματικά και κοινωνικά, μέσα από το μουσικό παιχνίδι.
Επίσης δίνεται η ευκαιρία στα παιδιά να καλλιεργήσουν τη δημιουργικότητα φαντασία, ομαδικότητα, πειθαρχία, αυτοπεποίθηση, καθώς και να ενισχύσουν τη μνήμη τους.
Η εκμάθηση των δεξιοτήτων γίνεται μέσα από μουσικά παιχνίδια και παραμύθια, μουσική ακρόαση και κίνηση, πειραματισμούς με τον ήχο και εκτέλεση ρυθμικών μελωδικών οργάνων.

Baby Concert Cy - Το Πρώτο μου Χριστουγεννιάτικο Κονσέρτο
2024-12-01 11:00 - 12:00 | Cornaro Fine Art Centre, Keramopoieiou 1A, Λεμεσός, Λεμεσός, 3042
Baby Concert Cy παρουσιάζει: Το Πρώτο μου Χριστουγεννιάτικο Κονσέρτο
(για παιδιά 0-5 ετών)
Ερμηνεύτρια: Ισαβέλλα Χριστοφίδου
Ειδικοί ταλαντούχοι καλεσμένοι:
Αντώνης Γεωργίου – Πιάνο
Αλέξανδρος Παπαχαραλάμπους – Σαξόφωνο
Cornaro Fine Art Centre – Λεμεσός
Εισιτήρια: €30 (ένας ενήλικας + ένα παιδί),
Επιπλέον ενήλικας: €20, Επιπλέον παιδί: €15
Απαραίτητη η προκράτηση.
Πληροφορίες και πωλήσεις εισιτηρίων: 99-280944
Ανυπομονούμε να γιορτάσουμε την αρχή των Χριστουγέννων με τους μικρούς μας φίλους!
